Document ID: 31996L0054

31996L0054
L 248/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 96/54/ЕО НА КОМИСИЯТА
от 30 юли 1996 година
относно двадесет и второ адаптиране към техническия прогрес на Директива 67/548/EИО на Съвета за сближаване на законовите, подзаконовите и административните разпоредби относно класификацията, опаковането и етикетирането на опасни вещества
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 67/548/EИО на Съвета от 27 юни 1967 г. за сближаването на законовите, подзаконовите и административните разпоредби относно класификацията, опаковането и етикетирането на опасни вещества (1), последно изменена с Директива 94/69/EО на Комисията (2), и по-специално член 28 от нея,
като има предвид, че приложение I към Директива 67/548/EИО съдържа списък на опасните вещества, тяхната класификация, етикетиране и, при възможност, тяхната характеристика, определена чрез границите за концентрация, както и чрез други параметри, позволяващи оценка на риска, както за здравето на хората, така и за опазване на околната среда; като има предвид, че списъкът на опасните вещества в приложение I се нуждае от промяна в светлината на настоящите научни и технически познания; като има предвид, че в последствие ще бъде необходимо изменение на предговора към приложение I, така че да включва забележки, отнасящи се, както до етикетирането на препаратите, така и до нова група органични вещества в таблица Б; като има предвид, че списъкът на опасните вещества в приложение I съдържа вещества, за които на Австрия и Швеция са предоставени специални, временни дерогации за класификация и етикетиране според Акта за присъединяване на Австрия, Финландия и Швеция; като има предвид, че Актът за присъединяване постановява преразглеждане на изискванията за класификация и етикетиране на тези вещества; като има предвид, че класификациите на някои от тези вещества са съответно преразгледани;
като има предвид, че приложение III към Директива 67/548/EИО съдържа списък от текстове, поcoчващи същността на специфичните рискове, приписвани на опасните вещества и препарати; като има предвид, че е необходимо включването на фраза, посочваща опасността на отделни вещества и препарати за здравето при вдишването им;
като има предвид, че приложение V към Директива 67/548/EИО регламентира методите за определяне на физико-химичните свойства, токсичност и екотоксичност на вещества и препарати; като има предвид, че е необходимо адаптирането на това приложение към достиженията на научно-техническия прогрес;
като има предвид, че приложение VI към Директива 67/548/EИО съдържа общите критерии за класификация и етикетиране на опасните вещества и препарати; като има предивид, че е необходимо въвеждането на критерии за вещества и препарати, опасни за здравето при аспирация; като има предвид, че е небходимо изменение на критериите за алергизиращи вещества и препарати; като има предвид, че следва да бъдат въведени критерии за етикетиране на газовите контейнери за пропан, бутан или течен бензин;
като има предвид, че разпоредбите на настоящата директива са в съответствие със становището на Комитета за адаптиране към научно-техническия прогрес на директивите за премахване на техническите пречки пред търговия с опасни вещества и перпарати,
ПРИЕ НАСТОЯЩАТА ДИРЕКТИВА:
Член 1
Директива 67/548/EИО се изменя, както следва:
1.
Приложение I се изменя, както следва:
a)
забележка 4 в предговора се заменя със следния текст:
„Забележка 4
Препаратите, съдържащи тези вещества следва да бъдат класифицирани като опасни заедно с R65, ако отговарят на критериите, описани в параграф 3.2.3 на приложение VI.“;
б)
добавя се следната забележка 5:
„Забележка 5
Границите за концентрация на газообразните препарати се изразяват като обем на обемен процент.“;
в)
следващата специална класификация на на органични вещества се добавя към таблица Б на предговора от приложение I към Директива 67/548/EИО:
„647
Enzimas
Enzymer
Enzyme
Ένζυμα
Enzymes
Enzymes
Enzimi
Enzymen
Enzimas
Entsyymit
Enzymer“;
г)
вписванията на приложение I към настоящата директива заместват съответстващите точки;
д)
вписванията на приложение II към настоящата директива се добавят за първи път;
е)
вписванията със следващите номера се заличават:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3
ж)
вписванията, показани в приложение III на настоящата директива, се изменят чрез заместване на всички позовавания към „R 22“ с „R 65“.
2.
Следващата фраза се прибавя към приложение III:
„R 65
ES
:
Nocivo: si se ingiere puede causar daño pulmonar.
DA
:
Farlig: kan give lungeskade ved indtagelse.
DE
:
Gesundheitsschädlich: kann beim Verschlucken Lungenschäden verursachen.
EL
:
Επιβλαβές: μπορεί να προκαλέσει βλάβη στους πνεύμονες σε περίπτωση κατάποσης.
EN
:
Harmful: may cause lung damage if swallowed.
FR
:
Nocif: peut provoquer une atteinte des poumons en cas d'ingestion.
IT
:
Nocivo: può causare danni ai polmoni in caso di ingestione.
NL
:
Schadelijk: kan longschade veroorzaken na verslikken.
PT
:
Nocivo: pode causar danos nos pulmões se ingerido.
FI
:
Haitallista: voi aiheuttaa keuhkovaurion nieltäessä.
SV
:
Farligt: kan ge lungskador vid förtäring.“
3.
Част Б на приложение V се изменя, както следва:
a)
текстът на приложение IV.A към настоящата директива замества заглавието и общия увод към част Б: Методи за определяне на токсичност;
б)
текстът на приложение IV.Б към настоящата директива се поставя след глава Б.1а;
в)
текстът на приложение IV.В към настощата директива замества глава Б.6;
г)
текстът на приложение IV.Г към настоящата директива замества глава Б.7;
д)
текстът на приложение IV.Д към настоящата директива се прибавя накрая.
4.
Приложение VI се изменя чрез текстовете, установени в приложение V на настоящата директива, както съответно е посочено.
Член 2
1. Без да се засяга параграф 2, не по-късно от 31 май 1998 г., държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива. Държавите-членки незабавно информират Комисията за това.
2. Не по-късно от 31 октомври 1997 г. държавите-членки въвеждат в сила законовите, подзаконовите и административните разпоредби, необходими за да се съобразят с приложение V, точки Е, И и Й от настоящата директива. Държавите-членки незабавно информират Комисията за това.
3. Когато държавите-членки приемат разпоредбите, посочени в параграфи 1 и 2, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила на 20-ия ден след публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 30 юли 1996 година.

Labels: 3
1
15
20